[{"text_idx": "#000005", "text": "Igas setis toimus u\u0308ks murre, aga Bublikul o\u0303nnestus see kahel, Rublevil u\u0308hel korral. Muruva\u0308ljak sobib Bubliku agressiivse serviga, na\u0308iteks 2021. aastal lo\u0303i Kasahstani esireket ATP tuuril enim a\u0308ssasid. Ta\u0308na valisid finalistid servil erineva taktika \u2013 Bublik riskis ja tegi 21 a\u0308ssa ko\u0303rval 11 topeltviga, aga Rublev panustas pigem esimese servi o\u0303nnestumisprotsendile (vastavalt 86 ja 71). Kuid tulemusest na\u0308htub, et Bubliku, kes u\u0308ritas a\u0308ssasid ka teisel servil, taktika siiski o\u0303igustas end."}, {"text_idx": "#000006", "text": "Kuni aastani 2016 ma\u0308ngis Bublik Venemaa lipu alla ja kuna ta oli su\u0308ndinud Peterburi la\u0308hises Gats\u030cinas (No\u0303ukogude ajal tuntud kui Tallinn \u2013 Leningradi rongi eelviimane jaam), tegi ta ka Eestis kaasa mitmel ITF-i turniiril. Aga 2016 siirdus Bublik Kasahstani Tennisefo\u0308deratsiooni ru\u0308ppe, sest ta ise po\u0303hjendas, et Venemaal temast ei hoolita. To\u0303esti, Venemaal olid mitmed andekamad noored, nende seas ka Bubliku ta\u0308nane vastane Rublev \u2013 mo\u0303lemad on su\u0308ndinud 1997. aastal. Kasahstani lipu alla minek parandas oluliselt Bubliku tulemusi. Alates 2019. aastast ma\u0308ngis ta neljas ATP turniiri finaalis, aga kaotas need ko\u0303ik. Kuid kaks viimast finaali \u2013 mullu Montpellier\u2019s ja ta\u0308navu Halles \u2013 on Bublik vo\u0303itnud."}, {"text_idx": "#000007", "text": "Bublik elas ka Kasahstani eest ma\u0308ngimise ajal peamiselt Peterburis, aga nu\u0308u\u0308d on tema elukohaks ma\u0308rgitud Monte Carlo. Pole teada, kas selline kolimine toimus Ukraina so\u0303ja to\u0303ttu vo\u0303i mitte, aga nu\u0308u\u0308dseks on Bublik lahkunud mitte ainult Venemaa alaliidust, vaid ka riigist. Maailma edetabelis kerkib Bublik homme 27ndaks, mis on tema karja\u0308a\u0308ri ko\u0303rgeim koht (seni 30.)."}, {"text_idx": "#000009", "text": "Maailma koondis vo\u0303itis Laveri karika u\u0308likindlalt"}, {"text_idx": "#000010", "text": "Maailma koondis juhib 10:2, vaja vaid u\u0308ht vo\u0303itu"}, {"text_idx": "#000018", "text": "TennisNet.ee \u2013 mis? miks? ja kellele?"}]